

**РЕПУБЛИКА СРБИЈА**

**ОПШТИНА НОВА ВАРОШ**

**ОПШТИНСКО ВЕЋЕ**

**Број: 06-80/8/2024-03**

**Датум: 26.09.2024. године**

**Нова Варош**

На основу члана 13. Став 1. Закона о подстицајима у пољопривреди и руралном развоју (Сл. гласник РС бр. 10/2013, 142/2014, 103/2015), Програма мера подршке за спровођење пољопривредне политике и политике руралног развоја општине Нова Варош за 2024. годину, и члана 68. Статута општине Нова Варош („Службени гласник општине Нова Варош”, број 4/2019 и 4/2020), Општинско веће доноси

**О Д Л У К У**

**O РАСПИСИВАЊУ КОНКУРСА**

**за доделу подстицајних средстава за инвестиције у физичку имовину пољопривредних газдинстава и Економске активности у циљу подизања конкурентности у смислу додавања вредности кроз прераду као и на увођење и сертификација система безбедности и квалитета хране, органских производа и производа са ознаком географског порекла**

**на газдинствима за 2024. годину**

Расписује се Јавни конкурс за доделу подстицајних средстава за инвестиције у физичку имовину пољопривредних газдинстава и Економске активности у циљу подизања конкурентности у смислу додавања вредности кроз прераду као и на увођење и сертификација система безбедности и квалитета хране, органских производа и производа са ознаком географског порекла на газдинствима за 2024. годину.

На основу овог конкурса расподелиће се укупно 7.000.000,00 динара, планираних за ове намене у буџету за 2024. годину.

Средства ће бити распоређена на следећи начин:

* 6.000.000,00 динара за инвестиције у физичку имовину пољопривредних газдинстава
* 1.000.000,00 динара за економске активности у циљу подизања конкурентности у смислу додавања вредности кроз прераду као и на увођење и сертификација система безбедности и квалитета хране, органских производа и производа са ознаком географског порекла

Јавни конкурс је отворен од 01.10. до .31.10.2024. године.

**ПРЕДСЕДНИК**

**Општинског већа**

**Бранко Бјелић**